Doar patru dintre cei 210 deputați USL prezenți marți în Parlament nu au votat pentru superimunitatea parlamentarilor. Dintre aceștia, unul a votat împotrivă, Dinu Giurescu de la PC, unul s-a abținut - Cosmin Necula de la PSD, iar doi nu au votat deloc - Viorel Hrebenciuc de la PSD și Ioan Cupșa de la PNL, potrivit votului electronic afișat pe site-ul Camerei Deputaților.

Doar patru dintre cei 210 deputați USL prezenți marți în Parlament nu au votat pentru superimunitatea parlamentarilor. Dintre aceștia, unul a votat împotrivă, Dinu Giurescu de la PC, unul s-a abținut – Cosmin Necula de la PSD, iar doi nu au votat deloc – Viorel Hrebenciuc de la PSD și Ioan Cupșa de la PNL, potrivit votului electronic afișat pe site-ul Camerei Deputaților.

Viorel Hrebenciuc este singurul dintre cei 124 de deputați PSD care au fost prezenți și n-a votat la momentul decisiv pentru modificarea Codului penal, în sensul scoaterii senatorilor și deputaților din categoria funcționarilor publici, punând astfel DNA în imposibilitatea de a-i ancheta. „A fost o scăpare, am vrut să votez pentru”, a declarat, pentru gândul, liderul PSD.

Nu atât de tranșant în explicarea votului a fost deputatul Cosmin Necula, în dreptul căruia pe site-ul Camerei Deputaților apare „abținere” . Inițial, contactat de gândul, social-democratul a susținut că abținerea sa are legătură cu principile de drept. „Din punctul meu de vedere nu pot să vă spun dacă este bine sau rău. Cred că mai trebuie studiat. Sunt considerente referitoare la anumite categorii juridice care trebuie aprofundate. Poate teoretizez eu prea mult legea penală, dar consider că sunt aspecte care trebuie aprofundate”, a declarat el pentru gândul, precizând că se referă la viziunea din Codul Penal asupra funcționarului public. Mai mult, el a spus că știa despre modificarea propusă spre aprobare plenului, discuția fiind mai veche și dacă „știau să se intereseze” și colegii săi care au reclamat că legea le-a fost pusă pe masă în ultimul moment ar fi aflat.

Ulterior însă, deputatul PSD a revenit printr-un SMS invocând că este vorba de „o mică confuzie”. „Eu m-am abținut la legea exploatațiilor miniere din considerentele pe care vi le-am expus anterior”, a susținul Necula, care în discuția inițială a făcut referire la aspectele semnalate de gândul referitoare la modificarea Codului Penal și la scoaterea din categoria funcționarilor publici a parlamentarilor, neaducând în dicuție niciun moment legea minelor.

Deputații Dinu Giurescu și Ioan Cupșa nu au putut fi contactați pentru a-și explica votul.

Legea care le creează parlamentarilor imunitate în fața DNA a fost votată de 240 de deputați (PSD 122, PNL 73, UDMR 15, independenți 15, PC 11, neafiliați 4). Împotrivă au votat 57 de deputați (32 PDL, 22 PPDD, 1 PC și 2 neafiliați)

Vezi la finalul articolului lista deputaților care au votat PENTRU

Mai exact, deputații au fost de acord cu o mofificare a Codului penal, în sensul scoaterii din categoria funcționarilor publici a președintelui și parlamentarilor, fapt care face ca aceștia să nu mai poată fi anchetați de DNA pentru infracțiuni de serviciu, precum abuzul în serviciu, falsul, luarea de mită, traficul de influență.

„Sunt exceptați de la dispozițiile art. 175, Președintele României, deputații și senatorii, precum și persoanele care își desfășoară activitatea în cadrul unei profesii liberale, în baza unei legi speciale și care nu sunt finanțați de la bugetul de stat, aceștia răspunzând penal, civil sau administrativ în conformitate cu dispozițiile legilor speciale în baza cărora își desfășoară activitatea, precum și cu dispozițiile dreptului comun, cu respectarea prezentului alineat”, este modificarea adusă Codului penal.

Președintele Traian Băsescu a catalogat legea ca fiind continuarea „loviturii de stat” din vara anului trecut,Ziua de azi e o altă probă că actuala putere are ca obiectiv să fie ferită de justiție. Atât legea amnistiei și grațiterii, cât și modificările de la Codul penal nu au avut avizul CSM. Legea amnistiei a fost dedicată clientelei politice. Modificările la Codul Penal sunt dramatice și dărâmă 10 ani de muncă și activitate a intituțiile anticorupție. Politicienii se ridică deasupra legii”, a spus șeful statului, adăugând că va retrimite în Parlament legea despre care consideră că lasă fără atribuții ANI și DNA” target=”_blank”>susținând că întoarce România înapoi cu zece ani la capitolul anticorupție. „Ziua de azi e o altă probă că actuala putere are ca obiectiv să fie ferită de justiție. Atât legea amnistiei și grațiterii, cât și modificările de la Codul penal nu au avut avizul CSM. Legea amnistiei a fost dedicată clientelei politice. Modificările la Codul Penal sunt dramatice și dărâmă 10 ani de muncă și activitate a intituțiile anticorupție. Politicienii se ridică deasupra legii”, a spus șeful statului, adăugând că va retrimite în Parlament legea despre care consideră că lasă fără atribuții ANI și DNA.

De asemenea, Direcția Națională Anticorupție a susținut că, potrivit noilor modificări, senatorii și deputații „nu vor mai putea fi cercetați și sancționați pentru infracțiuni de corupție și infracțiuni asimilate celor de corupție cum ar fi luarea de mită și abuzul în serviciu”. „De asemenea, inculpații trimiși în judecată, în calitățile sus menționate, ar putea să fie achitați, iar cei aflați în executarea pedepselor privative de libertate ar putea fi puși în libertate. Menționăm că, pe rolul instanțelor de judecată se află în curs de judecare sau în executarea pedepselor un număr de 28 de parlamentari, în cauze instrumentate de DNA”, se arată într-un comunicat al instituției condusede Laura Codruța Kovesi.

Totodată, CSM a susținut că, prin scoaterea președintelui și a parlamentarilor din categoria funcționarilor publici, „se ajunge practic la exonerarea de răspundere penală a persoanelor vizate de acesta”. CSM a precizatcă nu a primit spre avizare actul normativ.

Dintre liderii USL, doar Crin Antonescu și-a asumat public modificarea, susținând că aceasta este corectă. „Parlamentarii pot fi anchetați, parlamentarii însă nu sunt funcționari publici, cred că ăsta este un lucru evident pentru toată lumea și faptul că până acum ei erau asimilați funcționarilor publici era un lucru nefiresc, care nu se regăsește nicăieri în lumea democratică și care, din fericire, prin această modificare a fost schimbat. Deci, este foarte corectă. Ce abuz poate să comită un parlamentar?”, a fost explicația liderului PNL.

Lista deputaților care au votat PENTRU